Lapin Kansa

Lapin Kansa on koko Lapissa toimiva päivittäistä uutisvirtaa sovelluksessa ja netissä julkaiseva uutismedia. Lisäksi se ilmestyy kuudesti viikossa digitaalisena näköislehtenä ja kolme kertaa viikossa paperisena sanomalehtenä. Vuoden 2025 elokuusta päätoimittajana on toiminut Suvi Tanner. 

Lapin Kansa-lehteä julkaisee Kaleva Oy:n ja Ilkka Oyj:n yhteisyritys Kaleva Media Oy.

Alma Media myi keväällä 2018 Pohjois-Suomen lehtitoiminnan oululaiselle Kaleva Oy:lle, ja Lapin Kansa siirtyi Kaleva Oy:n omistukseen huhtikuun 2018 alusta.Alma Media myy Lapin kansan ja muut Lapissa ilmestyvät lehtensä oululaiselle Kalevalle, Helsingin Sanomat 19.3.2018

 Historia 
Lapin Kansa perustettiin vuonna 1928 Maalaisliiton Itä-Lapin alueen äänenkannattajaksi. Lehti muuttui 1958 poliittisesti riippumattomaksi, kun Maalaisliitto kielsi siltä oikeuden esiintyä puoluelehtenä.Alma Media 

Sen omistavasta Lapin Kansa Oy:stä tuli vuonna 1995 Alma Median konserniyhtiö. Vuonna 2010 lehden levikki oli 32 691.

Lehti muuttui broadsheet-koosta tabloidi-kokoiseksi vuonna 2011.

Pohjolan Sanomat yhdistettiin Lapin Kansaan vuonna 2015. Lehdet ilmestyivät omilla nimillään, vaikka suurin osa sisällöstä oli silti samaa. Alma Media ilmoitti maaliskuussa 2017 lopettavansa Pohjolan Sanomat kokonaan ja yhdistävänsä lehdet yhden nimen alleAlma Media lopettaa yli 100 vuotta toimineen Pohjolan Sanomat, Yle 8.3.2017102-vuotias Meri-Lapin oma lehti katoaa: Alma aikoo sulauttaa Pohjolan Sanomat nimeään myöten Lapin Kansaan, Helsingin Sanomat 8.3.2017, jolloin Lapin Kansasta tuli koko Lapin maakuntalehti.

Vuonna 2024 lehti vähensi ilmestymiskertojaan kuudesta kolmeen kertaan viikossa. Syyskuun puolivälistä lähtien painettu lehti ilmestyy maanantaina, keskiviikkona ja perjantaina, kun taas digilehti ilmestyy jatkossakin kuutena päivänä viikossa. Päätoimittajan mukaan lehden tilaajista yli 40 % on pelkän digilehden tilaajia. 

 Päätoimittajat 
Lapin Kansan päätoimittajat:

 Lauri Kaijalainen 1928–1940
 Eero Lappalainen 1940–1943
 Martti Suontila 1943–1947
 Reino Rinne 1947–1948
 Kalevi Kuusela 1948–1951
 Matti Pekkala 1951–1953
 Eino Hemmilä 1953–1954
 Martti Suontila 1954–1967
 Juhani Nurmela 1967–1986
 Heikki Tuomi-Nikula 1984–2008Lapin Kansa 29.10.2008
 Antti Kokkonen 2009–2023Lapin Kansa 29.10.2008
 Sauli Pahkasalo 2024–2025
 Suvi Tanner 2025 alkaen

 Päätoimittajan erottamiskohu lokakuussa 2008 
Johanna Korhonen nimitettiin syyskuussa 2008 Lapin Kansan päätoimittajaksiJournalistilehden Korhonen Lapin Kansan päätoimittajaksi , mutta hän ei ehtinyt aloittaa tehtävässä ennen kuin hänen työsopimuksensa purettiin.Hs.fi: Korhonen saikin potkut Lapin kansasta  Korhosen julkisuuteen lähettämän tiedotteen mukaan työsuhteen purkamisen syy oli se, että hän elää rekisteröidyssä parisuhteessa naisen kanssa.Hs.fi: Johanna Korhonen: Lapin Kansa antoi potkut naispuolison takia  Alma Median tiedotteen mukaan sopimuksen syntymisen jälkeen oli käynyt ilmi, että Korhonen valehteli useaan otteeseen rekrytointiprosessin aikana.Alma Media Oyj Lehdistötiedote 1.10.2008 Lapin Kansan istuva päätoimittaja Heikki Tuomi-Nikula epäili 2. lokakuuta, että julkisesti homoseksuaalinen ihminen tuskin voisi toimia Lapin Kansan päätoimittajana tai Lapin maakunnan edustajana.Yle Lapin Radio: Tuomi-Nikula: Julkilesbo ei sovi Lapin Kansan päätoimittajaksi  Tuomi-Nikulasta tehtiin Rovaniemen poliisille tutkintapyyntö, jossa halutaan poliisin selvittävän, syyllistyikö päätoimittaja Tuomi-Nikula syrjintään kehottamiseen.Yle Lapin Radio: Lapin Kansan päätoimittajasta tutkintapyyntö poliisille  Lapin Kansan toimitusosasto vaati sekä Alma Median toimitusjohtaja Kai Telanteen että Heikki Tuomi-Nikulan eroa.Lapin Kansan nykyinen päätoimittaja ei aio erota,  Hs.fi

Alma Median sanomalehtien toimitusosastot katsoivat 3. lokakuuta, että Kai Telanne oli toiminut julkisuudessa harkitsemattomasti ja toimillaan aiheuttanut vahinkoa koko konsernille ja kaikille sen lehdille.Alman sanomalehtien toimitusosastot: Telanne aiheuttanut vahinkoa , hs.fi Myös Suomen Journalistiliitto paheksui Alma Median johdon toimintaa asiassa. Helsingin käräjäoikeus hylkäsi toukokuussa 2011 Telannetta vastaan nostetun työsyrjintäsyytteen. Korhonen valitti päätöksestä ja Helsingin hovioikeuden ratkaisussa Alman tytäryhtiö tuomittiin maksamaan Korhoselle yli 80 000 euroa korvauksia.

 Pohjolan Sanomien yhdistyminen Lapin Kansaan 
Pohjolan Sanomien paperilehti lakkasi itsenäisenä lehtenä ja yhdistyi Lapin Kansaan, josta ilmestyy Meri-Lapissa painos Pohjolan Sanomien nimellä osin eri sisällöllä. Lehtien toimitukset, mediamyynti ja tuotanto yhdistettiin. Verkossa julkaistava lehti jatkoi ilmestymistä täysin itsenäisenä seitsenpäiväisenä lehtenä. Se muuttui pääosin maksulliseksi.

Alma Media ilmoitti maaliskuussa 2017 lopettavansa Pohjolan Sanomat ja yhdistävänsä molemmat lehdet yhden nimen ja brändin alle.

 Lähteet 

 Aiheesta muualla 
 Lapin Kansan kotisivut
 Kustannusyhtiön Lapin Kansa Oy:n historiaa (porssitieto.fi)

Luokka:Lapin maakunta
Luokka:Rovaniemen media
Luokka:Suomalaiset sanomalehdet
Luokka:Kaleva Media
Luokka:Suomen Keskustan lehdet